इटली के बागियों ने किए दूतावास धमाके | जर्मन चुनाव 2017 | DW | 24.12.2010
इटली के बागियों ने किए दूतावास धमाके
रोम में गुरुवार को हुए दो बम धमाकों की जिम्मेदारी स्थानीय संगठन ने ली है. इटली के इस संगठन का कहना है कि वह चाहता था कि लोग उसकी आवाज सुनें इसलिए उसने ये धमाके किए.
रोम में गुरुवार को दो देशों के दूतावासों में पार्सल बम फटने से धमाके हुए. इन धमाकों में दो लोग घायल हो गए. पहला धमाका स्विट्जरलैंड के दूतावास में हुआ और दूसरा चिली के दूतावास में.
इटली की अन्सा समाचार एजेंसी के मुताबिक इनफॉर्मल अनार्किक फेडरेशन नाम के संगठन ने कहा है कि ये धमाके उसी ने कराए हैं. जिम्मेदारी लेने का दावा संगठन ने एक पर्चे के जरिए किया. यह पर्चा दोनों धमाकों में से किसी एक की जगहों पर मिले एक छोटे बक्से में मिला है.
इस पर्चे में लिखा है, "हमने एक बार फिर अपनी आवाज सुनवाने का फैसला कर लिया है. अपने शब्दों के जरिए और कामों के जरिए."
इस पर्चे पर फेडरेशन के एक क्रांतिकारी लाम्ब्रोस फोंटास ने दस्तखत किए हैं. इटली के गृह मंत्री ने इससे पहले कहा था कि धमाकों में स्थानीय बागियों का हाथ हो सकता है.
इनफॉर्मल अनार्किक फेडरेशन इटली में काफी समय से सक्रिय है. उसने सबसे पहले 2005 में हुए सिलसिलेवार बम धमाकों की जिम्मेदारी ली थी. ये धमाके इटली के कई पुलिस थानों में हुए. तब पुलिस अधिकारियों ने कहा था कि ये धमाके कत्ल करने के मकसद किए गए. हालांकि उनमें कोई घायल नहीं हुआ था.
रोम में दो विदेशी दूतावासों में धमाके
इटली की राजधानी रोम में दो धमाके हुए हैं. ये धमाके विदेशी दूतावासों पर हुए हैं. पहला धमाका स्विट्जरलैंड के दूतावास पर हुआ, दूसरा धमाका चिली के दूतावास में हुआ. यूक्रेनी दूतावास में संदिग्ध पैकेट मिला. सभी दूतावास अलर्ट. (23.12.2010)
मैर्केल को भेजा गया पार्सल बम
जर्मन चांसलर अंगेला मैर्केल के दफ्तर में भी पार्सल के जरिए विस्फोटक भेजे गए हैं. बर्लिन में चांसलर कार्यालय ने बताया है कि यह बम एथेंस में दूतावासों के भेजे गए बमों जैसा ही है. अभी मैर्केल बेल्जियम के दौरे पर हैं. (03.11.2010)
देखें:इटली के गृह मंत्रालय की वेबसाइट
कीवर्ड इटली, रोम, दूतावास धमाके, italy, rome, embassy bomb blasts
पर्मालिंक http://p.dw.com/p/zp2L